**Ministru kabineta noteikumu projekta „Noteikumi par sociālās rehabilitācijas pakalpojuma saņemšanu no valsts budžeta līdzekļiem sociālās rehabilitācijas institūcijā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Noteikumi par sociālās rehabilitācijas pakalpojuma saņemšanu no valsts budžeta līdzekļiem sociālās rehabilitācijas institūcijā” (turpmāk – Projekts) izstrādāts, pamatojoties uz Sociālo pakalpojumu attīstības pamatnostādnēm 2014.-2020. gadam (apstiprinātas ar Ministru kabineta 2013. gada 4. decembra rīkojumu Nr. 589) (turpmāk – Pamatnostādnes) ar mērķi uzlabot situāciju sociālās rehabilitācijas pakalpojuma par valsts budžeta līdzekļiem (turpmāk – Pakalpojums) nodrošināšanā sociālās rehabilitācijas institūcijās un sniegt pakalpojumu mērķētāk personām darbspēju uzlabošanai. Paredzēts, ka projekts stājas spēkā ar 2020.gada 1.janvāri. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts pamatojoties uz Pamatnostādņu īstenošanas plāna 23.1. apakšpunktā noteikto, ka, nodrošinot savlaicīgu īslaicīgās sociālās rehabilitācijas kursu personām ar funkcionēšanas traucējumiem, personām ar prognozējamu invaliditāti, nepieciešams veikt grozījumus sociālās rehabilitācijas pakalpojuma saņemšanas no valsts budžeta līdzekļiem kārtībā.  Papildus projekts sagatavots atbilstoši Valsts pārvaldes iekārtas likuma 10.panta desmitajai daļai, kas nosaka, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju un apsverot deleģēšanas iespējas vai ārpakalpojuma izmantošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sociālo pakalpojumu un sociālās palīdzības likuma (turpmāk –SPSPL) 1. panta 23. punkts noteic, ka sociālās rehabilitācijas pakalpojums ir pasākumu kopums, kas vērsts uz sociālās funkcionēšanas spēju atjaunošanu vai uzlabošanu, lai nodrošinātu personas sociālā statusa atgūšanu, iekļaušanos sabiedrībā un darba tirgū. SPSPL 19.pants paredz, ka sociālās rehabilitācijas pakalpojumu sniegšanas mērķis ir novērst vai mazināt invaliditātes, darbnespējas, brīvības atņemšanas soda izciešanas, atkarības vai vardarbības un citu faktoru izraisītās negatīvās sociālās sekas personas dzīvē. SPSPL 13. panta pirmās daļas 6. punkts paredz, ka valsts nodrošina atbilstoši ikgadējā valsts budžeta likumā piešķirtajiem līdzekļiem personām ar funkcionēšanas traucējumiem darbspējīgā vecumā (personas no 15 gadiem līdz vecuma pensijas piešķiršanai noteiktā vecuma sasniegšanai atbilstoši likumam "[Par valsts pensijām](http://likumi.lv/ta/id/38048-par-valsts-pensijam)), kā arī personām ar funkcionēšanas traucējumiem, kuras strādā (uzskatāmas par darba ņēmējām vai pašnodarbinātajām saskaņā ar likumu "[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)") (turpmāk kopā – personas ar funkcionēšanas traucējumiem), sociālās rehabilitācijas pakalpojumus darbspēju atjaunošanai sociālās rehabilitācijas institūcijās (turpmāk – Pakalpojums). Šobrīd Pakalpojuma apjomu, saturu, saņemšanas nosacījumus un piešķiršanas kārtību nosaka Ministru kabineta 2009. gada 31. marta noteikumi Nr. 279 „Noteikumi par kārtību, kādā personas saņem sociālās rehabilitācijas pakalpojumus sociālās rehabilitācijas institūcijās, un prasībām sociālās rehabilitācijas pakalpojumu sniedzējiem” (turpmāk – MK noteikumi Nr. 279). Projekta izstrāde un saskaņošana tika uzsākta 2016.gadā, kad arī tika nolemts grozījumus MK noteikumos nr.279 virzīt jaunā redakcijā. Saskaņošanas procesā Tieslietu ministrija izteica iebildumu, la SPSPL un attiecīgi Projekta normas ir pretrunā Invaliditātes likuma 11. panta 2. punktā ietvertajam deleģējumam, kura mērķis bija nodrošināt visām personām ar prognozējamu invaliditāti tiesības prioritāri saņemt tādus sociālās rehabilitācijas pakalpojumus (projekts šādas tiesības atbilstoši SPSPL 13.panta 6.daļai paredzēja tikai personām ar prognozējamu invaliditāti darbspējīgā vecumā), kuri novērš vai mazina invaliditātes risku. Tieslietu ministrijas ieskatā bija jāmaina vai nu SPSPL vai Invaliditātes likuma normas, lai Projekts varētu tikt virzīts uz Ministri kabinetu. Labklājības ministrijas (turpmāk – Ministrija) virzīja grozījumus Invaliditātes likuma 11.pantra 2.punktā (pieņemti 2018.gada 1.novembrī un stājas spēkā 2018.gada 28.novembrī). Ministrija Projektu aktualizēja un virza atkātotai saskaņošanai starp institūcijām.  Projekts paredz, ka Pakalpojumu sniedz Ministrijas padotības iestāde – Sociālās integrācijas valsts aģentūra (turpmāk – Aģentūra), kas arī pieņem administratīvos aktus par Pakalpojuma piešķiršanu un koordinē Pakalpojumu saņemšanu. Atbilstoši SPSPL Pakalpojumu sniedz Aģentūra atbilstoši valsts budžetā piešķirtajam finansējuma apjomam, kā arī atbilstoši finanšu iespējām Aģentūrai iesaistot pakalpojuma saņemšanā citus pakalpojuma sniedzējus (piemēram, Pakalpojuma sniegšanā politiski represētām personām). Projekts paredz ne tikai Pakalpojuma saņemšanas kārtību (procedūras), bet arī nosaka Pakalpojuma apjomu (Pakalpojuma kursa ilgumu, biežumu), Pakalpojuma saņemšanas nosacījumus (Pakalpojuma saņemšana prioritārā vai steidzamības kārtā) un funkcionēšanas traucējumu sarakstu, atbilstoši kuram persona ar funkcionēšanas traucējumiem var saņemt pakalpojumu darbspēju atjaunošanai. Satversmes tiesa ir atzinusi, ka jēdziens "kārtība" nozīmē norises īstenošanas veidu vai darbības organizāciju. Pilnvarojumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības[[1]](#footnote-1). Atbilstoši Pamatnostādnēs noteiktajam, Pakalpojuma mērķis ir personas sociālā statusa atgūšana un spējas patstāvīgi iekļauties sabiedrībā (izglītības sistēmā, darba tirgū u.tml.) attīstīšana. Rehabilitācija ir būtiska personu atgriešanai darbā, turklāt labāku rezultātu sasniegšanai viens no priekšnoteikumiem ir ātrāka rehabilitācijas uzsākšana. Pakalpojuma sniegšanas viens no galvenajiem uzdevumiem ir maksimāli efektīvi atbalstīt personu periodā, kad vēl ir iespējams novērst darbspēju zaudēšanu, tāpēc Pakalpojuma mērķa grupa pamatā ir personas ar funkcionēšanas traucējumiem darbspējas vecumā un personas pēc darbspējas vecuma, kuras strādā, pēc medicīniskās rehabilitācijas pakalpojuma saņemšanas. Pakalpojuma saņemšanas iespēja prioritāri paredzēta personām ar prognozējamu invaliditāti. Projektā noteikta kārtība, kādā tiesības saņemt Pakalpojumu ir likuma „Par politiski represētās personas statusa noteikšanu komunistiskajā un nacistiskajā režīmā cietušajiem” 2. un 4. pantā minētajām personām (turpmāk – politiski represētās personas) un Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likuma 15. pantā minētajām personām (turpmāk kopā - Černobiļas atomelektrostacijas avārijas rezultātā cietusi persona). Pakalpojuma saņēmēju loka noteikšana ir balstīta uz personas funkcionēšanas izvērtējumu medicīniskās rehabilitācijas laikā, gan atsevišķos gadījumos nosacījums Pakalpojuma saņemšanai ir piederība noteiktam statusam vai kategorijai (piemēram, politiski represētā persona, Černobiļas atomelektrostacijas avārijas rezultātā cietusi persona) u.c*.* Projektā ir noteikts atkārtota Pakalpojuma saņemšanas periodiskums – Černobiļas atomelektrostacijas avārijas rezultātā cietušai personai Pakalpojums piešķirams reizi gadā (atbilstoši šajā likumā noteiktajam), likuma politiski represētajām personām - personām reizi divos gados un sešos mēnešos. 2016. gadā Pakalpojumu saņēma 3586 personas, 2017. gadā - 3949 personas, bet 2018. gadā - 3639 personas. Pakalpojuma rinda no 2016. gadā 12 275 personām (uz 01.01.2017.) samazinājusies līdz 2018. gada 10168 personām (uz 01.01.2019.) Personu ar funkcionēšanas traucējumiem īpatsvars ir pieaudzis no 67 % (2014.gadā) līdz 81 %. uz 01.01.2019. 74 % no personām ar funkcionēšanas traucējumiem, kas atrodas rindā Pakalpojuma saņemšanai, atrodas rindā pirmreizējai Pakalpojuma saņemšanai.  Lai risinātu straujo rindu pieaugumu, Ministrija vērsās Ministru kabinetā ar konceptuālo ziņojumu "Par Sociālās integrācijas valsts aģentūru" (apstiprināts ar Ministru kabineta 2015. gada 15. septembra rīkojumu Nr. 561) (turpmāk – Ziņojums), kurā izklāstītas Aģentūras darba problēmas un piedāvāti risinājumi tās darba uzlabošanai. Kā viena no problēmām tika minēts lielais Pakalpojuma pieprasījums un Aģentūras nespēja nodrošināt MK noteikumu Nr. 279 2.2. un 2.3. apakšpunktā minētajām personām normatīvajos aktos noteikto pakalpojuma periodiskumu, aģentūras kapacitātes un nepietiekamo valsts budžeta līdzekļu dēļ. Izskatot Ziņojumu, Ministru kabinets 2015. gada 15. septembrī izdeva rīkojumu Nr. 561 (prot. Nr. 44 38. §), kas paredz atbalstīt papildu finansējuma piešķiršanu un pamatbudžeta izdevumu palielināšanu Ministrijai valsts budžeta programmas 05.00.00 "Valsts sociālie pakalpojumi" apakšprogrammā 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" 2017. gadā un turpmāk katru gadu 754 792 *euro* apmērā, lai nodrošinātu Pakalpojumu papildus 1140 personām gadā. Tomēr tikai papildus finansējuma piešķiršana nerisina visas ar Pakalpojuma sniegšanu Aģentūrā saistītās problēmas.  Konstatētas vairākas problēmas MK noteikumu Nr. 279 piemērošanas procesā un Pakalpojuma pilnveidošana ir saistīta ar pakalpojuma sniegšanas efektivitātes uzlabošanu, nodrošinot savlaicīgi sniegtu un uz darbspēju saglabāšanu/ atjaunošanu orientētu Pakalpojumu:   1. Pārāk plaši un interpretējami kritēriji personu ar funkcionēšanas traucējumiem atlasei Pakalpojuma saņemšanai. Līdz šim personu atlasi Pakalpojuma saņemšanai veica ģimenes ārsts un pašvaldības sociālais dienests, vērtējot personas veselības stāvokli – diagnozi (atbilstoši noteiktajam sarakstam) un funkcionēšanas traucējumu smagumu pakāpi atbilstoši Barela indeksam. Lai pilnveidotu personu ar funkcionēšanas traucējumiem atlasi Pakalpojuma saņemšanai, Projektā paredzēts konceptuāli mainīt Pakalpojuma saņēmēju atlasi, pamatojot to ar funkcionēšanas traucējumiem aktivitāšu un dalības līmenī, nevis noteikto diagnozi. Lai nodrošinātu mērķtiecīgāku personu atlasi, balstītu uz funkcionēšanas izvērtēšanu atbilstoši Starptautiskās funkcionēšanas, nespējas un veselības klasifikācijas (SFK) modelim, nepieciešamību saņemt Pakalpojumu vērtēs medicīniskās rehabilitācijas pakalpojuma laikā, ko nodrošina multidisciplināra rehabilitācijas speciālistu komanda, tajā skaitā fizikālās un rehabilitācijas medicīnas ārsts, izvērtējot personas funkcionēšanas ierobežojumus un vajadzību pēc Pakalpojuma ar noteiktu un adekvātu mērķi. Šāda pieeja nodrošinās arī medicīniskās un sociālās rehabilitācijas pakalpojumu pēctecību.   2. Neskatoties uz to, ka gadu no gada pieaug no Pakalpojumu saņēmušo personu skaits, Pakalpojums ir ļoti pieprasīts. Ministrijas viedoklis par rindu pēc Pakalpojuma sniegts Ziņojumā un Pamatnostādnēs. Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likuma [15. pantā](http://likumi.lv/doc.php?id=190188#p15) minētās personas, likuma “Par politiski represētās personas statusa noteikšanu komunistiskajā un nacistiskajā režīmā cietušajiem” [2.](http://likumi.lv/doc.php?id=190188#p2) un [4. pantā](http://likumi.lv/doc.php?id=190188#p4) minētās personas un personas ar prognozējamu invaliditāti pakalpojumus saņem atbilstoši piederībai noteiktam statusam. Savukārt personu ar funkcionēšanas traucējumiem skaita pieauguma iemeslu analīze nav Labklājības, bet Veselības ministrijas kompetence. 2016. gadā Pakalpojumu bija plānots sniegt 3347 personām, bet no 2017. gada jau 4260 personām, tomēr arī šāds Pakalpojuma saņēmēju skaita pieaugums nenodrošina visām personām, kas uzņemtas rindā, iespēju saņemt Pakalpojumu. Lai samazinātu Pakalpojuma pieprasītāju rindas un dotu iespēju personām saņemt mērķtiecīgu un efektīvu Pakalpojumu, un lai nemazinātos rehabilitācijas potenciāls, nepieciešams konceptuāli mainīt pieeju Pakalpojuma saņēmēju atlasē, intensificēt Pakalpojuma saņemšanas procesu, samazinot personu uzturēšanās ilgumu Aģentūrā, Projektā saglabātas jau MK noteikumos Nr.279 noteiktās Pakalpojuma saņēmēju mērķa grupas (projekta 1., 4 un 5.punkts).  Atbilstoši Projektam līdz 14 dienu ilgu Pakalpojuma kursu ir tiesīgas saņemt personas ar funkcionēšanas traucējumiem darbspējīgā vecumā, kā arī strādājošas personas ar funkcionēšanas traucējumiem pēc darbspējīgā vecuma, ja funkcionēšanas traucējumi atbilst Projektā noteiktajiem kritērijiem. Pārējās personas saņem 21 dienu ilgu Pakalpojuma kursu.  Pakalpojuma grozā gan 21, gan 14 dienām akcents tiek likts uz multiprofesionālas rehabilitācijas komandas speciālistu sniegtiem pakalpojumiem, kas ietver speciālistu vadītas individuālas konsultācijas, individuālas vai grupu nodarbības, kā arī dažādas izglītojošas aktivitātes, lai veicinātu personas sociālās funkcionēšanas spējas, paaugstinātu personas kapacitāti savas funkcionēšanas uzlabošanai un ierobežojošo barjeru mazināšanai. Pakalpojuma grozā ir likts uzsvars uz psihosociālo atbalstu, lai palīdzētu personām tikt pāri psiholoģiska rakstura barjerām, sniegt atbalstu un celt pašvērtējumu, motivēt aktīvi līdzdarboties sociālajā dzīvē. Lai arī Pakalpojuma saturu, ko sniedz Aģentūra, nebūtu pareizi salīdzināt ar medicīnisko rehabilitāciju, Pakalpojuma apjoms ir veidots, ņemot par paraugu medicīniskā rehabilitācijas pakalpojuma apjomu. Apkopojot dažādu valstu publiski pieejamo informāciju par vidējo ārstēšanās ilgumu stacionārajās ārstniecības iestādēs rehabilitācijas pakalpojumu nodrošināšanā, atkarībā no pacienta diagnozes, var secināt, ka:   * pacientiem pēc insulta rehabilitācijas pakalpojumi tiek sniegti 15 dienas; * pacientiem ar ortopēdiskām saslimšanām rehabilitācijas pakalpojumi tiek sniegti 10 dienas; * pacientiem pēc smadzeņu traumatiska bojājuma rehabilitācijas pakalpojumi tiek sniegti 14 dienas; * pacientiem ar neiroloģiskiem stāvokļiem (polineiropātijas) rehabilitācijas pakalpojumi tiek sniegti 16 dienas.[[2]](#footnote-2)   Ņemot vērā augstākminēto vidējais ārstēšanās ilgums, neņemot vērā pacienta diagnozes, ir 13,75 (14) dienas. Papildus apkopojot vairāku starptautisku pētījumu rezultātus par motoro funkciju atjaunošanas spējām pacientiem rehabilitācijas procesa laikā, tiek secināts, ka maksimālu terapijas efektivitāti var sasniegt, pielietojot dažādas ārstnieciskās tehnoloģijas 21 dienas garumā. Savukārt Nacionālā veselības dienesta statistikas dati liecina, ka Latvijā rehabilitācija pēc insulta vidēji ilgst līdz 11 dienām, savukārt nacionālsociālistiskajā režīmā cietušo personu rehabilitācija notiek vidēji 14 dienas. Tā kā Pakalpojuma mērķis ir maksimāli efektīvi atbalstīt personu tajā periodā, kad vēl ir iespējams novērst darbspēju zaudēšanu, tad, efektivizējot Aģentūrā sniegto Pakalpojumu, bet, akcentējot sociālās rehabilitācijas pakalpojuma saturu un sniedzot to 14 dienās, ir iespējams pakalpojumu sniegt lielākam personu skaitam. Pakalpojuma apjoms būs pietiekams, lai sasniegtu sociālā rehabilitācijas mērķi – personas sociālās funkcionēšanas spēju uzlabošanu vai atjaunošanu, lai nodrošinātu sociālā statusa atgūšanu un iekļaušanos sabiedrībā. Černobiļas atomelektrostacijas avārijas rezultātā cietušo personu pakalpojums piešķirams reizi gadā atbilstoši likumā noteiktajam, politiski represētajām personām Pakalpojuma atkārtotas saņemšanas periodiskums samazināts līdz diviem gadiem, atbalstot mērķa grupas izteikto vēlmi. Precizēta Pakalpojuma saņemšanas iespēja strādājošām personām, t.sk., pēc darbspējas vecuma. Personu lokam, kam ir tiesības saņemt pakalpojumu kā strādājošām personām, ir jāatbilst likumā „Par valsts sociālo apdrošināšanu” noteiktajam personu lokam (1.panta 1. un 3. apakšpunkts). Saskaņā ar Valsts pārvaldes iekārtas likuma 10. panta astoto daļu, ja informācija, kura nepieciešama pārvaldes lēmuma pieņemšanai, ir citas institūcijas rīcībā, iestāde to iegūst pati, nevis pieprasa no privātpersonas. Aģentūra, pienākot pakalpojumu rindai, atkārtoti izvērtē personas atbilstību pakalpojumu saņemšanai un pati pieprasa ziņas no Valsts sociālās apdrošināšanas aģentūras par to, vai persona uzskatāma par darba ņēmēju vai pašnodarbināto. Līdz ar to, informācijai, kas tiek iesniegta iepriekš, ir informatīvs raksturs. Ministrija ir vērtējusi, vai pašvaldības sociālais dienests vai Aģentūra ziņas par personai izsniegto politiski represētas personas Černobiļas atomelektrostacijas avārijas rezultātā cietušās personas identitāti varētu pārbaudīt patstāvīgi, nepieprasot personai uzrādīt dokumenta oriģinālu, tomēr šobrīd pašvaldības sociālo dienestu vai Aģentūras darbiniekiem nav iespējams par to pārliecināties. Černobiļas atomelektrostacijas avārijas seku likvidēšanas darbinieku datu bāzi veido VSIA „P.Stradiņa Klīniskā universitātes slimnīca” un dati pašlaik netiek saglabāti elektroniski. Jāatzīmē, ka projektā paredzēta iespēja personai pakalpojumu pieprasīt attālināti, jo Dokumentu juridiskā spēka likuma 6.panta ceturtajai daļai fiziskā persona var apliecināt tāda dokumenta atvasinājuma pareizību, kura autors ir šī persona. Ministrija ir vērtējusi Pakalpojuma iekļaušanu Valsts sociālās politikas monitoringa informācijas sistēmā (SPOLIS), tomēr šobrīd SPOLIS ietver tikai ilgstošas sociālās aprūpes un sociālās rehabilitācijas pakalpojumu un vardarbībā cietušu pilngadīgu personu sociālas rehabilitācijas pakalpojumu. Ministrija pakāpeniski iekļauj minētajā sistēmā arī citus valsts finansētos pakalpojumus, tomēr tam nepiecienāmi ievērojami finanšu resursi, līdz ar to SPOĻA papildināšana notiek pakāpeniski un šobrīd pakalpojumu iekļaušana tajā nav paredzēta.  3.Projektā iekļautas normas, kas skar Aģentūras sadarbību ar pašvaldību sociālajiem dienestiem:  1) sociālais dienests var novērtēt personas vides aspektus, lai sniegtu pilnvērtīgāku informāciju Pakalpojuma norisei. Pašvaldības sociālais dienests konstatē, vai personas funkcionēšanas traucējumu smaguma pakāpe paredz pavadoņa nepieciešamību. Pabeidzot Pakalpojumu Aģentūrā, persona atgriežas dzīvesvietā un tai būtu jāturpina un jānostiprina Aģentūrā apgūtais, lai funkcionēšanas spējas atjaunotos vai uzlabotos un sociālais dienests var vērtēt kā arī atbalstīt Pakalpojuma laikā sniegto rekomendāciju izpildi dzīves vietā.  Lai atvieglotu sociālo dienestu darbu personas izvērtēšanā, kā arī, lai iegūtu plašāku informāciju par personas funkcionēšanu un vidi, veicinātu savu funkcionēšanas spēju apzināšanos un mērķtiecīgu pieteikšanos pakalpojumam, projekts papildināts ar pašvērtējuma anketu (projekta 3.pielikums), kuru aizpilda pati persona, vēršot uzmanību uz savām funkcionēšanas problēmām un sava personīgā mērķa izvirzīšanu.  2) Papildus paredzēts, ka personas, kuras saņem īpašas kopšanas pabalstu personai ar invaliditāti vai citus pašvaldību sniegtus pakalpojumus un to funkcionēšanas traucējumu smaguma pakāpe novērtēta atbilstoši Bartela indeksam ne agrāk kā sešus mēnešus pirms Pakalpojuma pieprasīšanas, tad atkārtoti persona atbilstoši Bartela indeksam nav jāvērtē, bet sociālais dienests pievieno dokumentiem novērtējumu pēc Bartela indeksa kopiju, kas bija par pamatu iepriekšējo izvērtējumu sniegšanai (projekta 22.2 apakšpunkts).  3) Lai precizētu iesaistīto iestāžu lomu sadarbības veidošanā Pakalpojuma veiksmīgākai norisei, pilnveidots regulējums Aģentūras pienākumiem informēšanā par Pakalpojumu (projekta 16.punkts). Lai veiksmīgāk noritētu informācijas apmaiņa, precizēts arī MK noteikumu Nr.279 20.punkts (projekta 44.punkts).  4) Personas dokumentu izskatīšanas un dokumentu nosūtīšanas laiks aģentūrai vai lēmuma par atteikumu pieņemšanas laiks sociālajā dienestā pagarināts no 10 dienām līdz mēnesim pēc pašvaldību sociālo dienestu darbinieku lūguma, jo lēmumu pieņemšanai nepieciešams veikt kā dokumentu, tā personas funkcionēšanas stāvokļa izvērtējumu (projekta 22.punkts).  4. Pakalpojumu steidzamā kārtā2016. gadā saņēma 356 personas, 176 personas 2017. gadā un 79 personas 2018. gada laikā. MK noteikumi Nr. 279 paredz, ka Pakalpojumu steidzamības kārtā, ja personas funkcionēšanas traucējumi atbilst noteikumos minētajiem kritērijiem, kā arī MK noteikumu Nr. 279 2.2. un 2.3. apakšpunktā minētajām personām ir tiesības saņemt, ja to pieprasa sešu mēnešu laikā pēc medicīniskās rehabilitācijas kursa pabeigšanas. Projekts paredz pārskatīt shēmu, kādā Pakalpojumu saņem steidzamības kārtā. Projektā paredzēts, ka Pakalpojumu var saņemt tikai pēc valsts apmaksātas medicīniskās rehabilitācijas pabeigšanas ārstniecības iestādē, kas saņemta kā veselības aprūpes turpinājums, ja ārstniecības iestāde izrakstā no stacionārā pacienta medicīniskās kartes ir rekomendējusi Pakalpojumu.  5. Aģentūra, sniedzot Pakalpojumu, saskaras ar šādām problēmām:  1) personas ierodas saņemt Pakalpojumu, bet Pakalpojuma sniegšanas process ir apgrūtināts, jo perona nevar saņemt nozīmētos Pakalpojumus, jo ir aprūpējama. Lai pilnvērtīgi sniegtu Pakalpojumu, būtu nepieciešams Pakalpojuma laikā saņemto informāciju nodot arī personas tuviniekiem vai aprūpētājiem, lai rehabilitācijas process tiktu pareizi saprasts, un sasniegtais nostiprināts un turpināts arī mājas apstākļos. Lai risinātu šo problēmu, projektā atbilstoši Aģentūras uzkrātajai pieredzei darbā ar Pakalpojuma saņēmējiem, papildināts personu loks, kas varēs uzturēties Aģentūrā pakalpojuma saņemšanas laikā tikai kopā ar pavadoni. Projektā paredzēts, ka pavadonis nepieciešams personām, kas saņem pabalstu personai ar invaliditāti, kurai nepieciešama kopšana vai personai ir noteikta ierobežota rīcībspēja, kā rezultātā personai nepieciešama uzraudzība un aprūpe. Noteikumi paredzēja, ka pavadošā persona nepieciešama tikai personām, kam pašaprūpes, mobilitātes un ar mājas dzīvi saistīto darbību funkcionēšanas traucējumu smaguma pakāpe atbilstoši Bartela indeksam ir novērtēta no 1 līdz 6 punktiem (projekta 23. punkts).  2) Personas dažādu iemeslu dēļ vēlas Pakalpojuma saņemšanu pārcelt, pārtraukt un izbeigt pirms Pakalpojuma pabeigšanas termiņa. Projektā tiek precizēta kārtība, kādā persona var pārcelt Aģentūras lēmumā norādīto Pakalpojuma saņemšanas laiku un tiek precizēta kārtība, kādā Aģentūra pieņem lēmumu par pakalpojuma sniegšanas pārtraukšanu. Projektā paredzēts papildināt regulējumu ar vairākām iespējām pārcelt Pakalpojumu - persona Pakalpojumu saņemšanai noteiktajā laikā ārstējas mājās un pastāv kontrindikācijas pakalpojumu saņemšanai, ko apliecina ārstniecības iestādes izsniegts dokuments un pakalpojuma laiku iespējams pārcelt sakarā ar laulātā, taisnās vai sānu līnijas radinieka, cita ģimenes locekļa vai pusmāsas vai pusbrāļa nāvi, ja tā iestājusies ne agrāk kā 14 dienas pirms paredzētā pakalpojumu saņemšanas laika (projekta 33.punkts). Līdz ar to nepieciešams precizēt Aģentūras lēmumu pieņemšanas procesu (projekta 38. punkts). Projekta 36.punktā noteikts sešu mēnešu periods Pakalpojuma saņemšanas pārcelšanai un atjaunošanai. Minētais termiņš iekļauts projektā, lai ierobežotu vienas personas izvēles iespējas pret otras vajadzībām. Aģentūras prakse ir pierādījusi, ka pusgada termiņš ir samērīgs laiks, lai personas dzīvē varētu atrisināties šķēršļi, kas traucēja saņemt Pakalpojumu, savukārt ilgāks gaidīšanas laiks būtu nesamērīga vienas personas priekšrocību saglabāšanas pret citu personu tiesībām saņemt Pakalpojumu.  6. Papildus projektā tiek precizēti kritēriji Pakalpojuma saņemšanai – funkcionēšanas traucējumu saraksts (projekta 1. pielikums), kur diagnožu saraksts ir aizstāts ar funkcionēšanas traucējumu veidiem aktivitāšu un dalības līmenī atbilstoši SFK domēniem, precizējot Pakalpojuma mērķa grupu, kam būs tiesības saņemt Pakalpojumu. Projektā atbilstoši Latvijas Ergoterapeitu asociācijas ieteikumiem ir precizēts arī Bartela indekss (projekta 2. pielikums) ar mērķi pilnveidot personas funkcionēšanas izvērtēšanas procesu, padarot precīzākus un skaidrākus formulējumus funkcionēšanas spēju līmeņiem.  7. Projekta mērķis ir precizēt kārtību, kādā personas par valsts budžeta līdzekļiem var saņemt Pakalpojumu. Balstoties uz Aģentūras darba pieredzi regulējuma piemērošanā, projektā redakcionāli precizētas Aģentūras kā Pakalpojuma sniedzēja veicamās darbības un prasības šādu pakalpojumu sniedzējiem. SPSPL 17. panta pirmajā daļā iekļauts obligāts nosacījums sociālo pakalpojumu sniedzējiem un ir būtisks regulējums visu sociālo pakalpojumu sniedzēju darbībai. Projektā ir precizētas prasības Pakalpojuma sniedzējiem, papildinot ar prasību Pakalpojuma sniedzējam būt reģistrētam arī ārstniecības iestāžu reģistrā, ņemot vērā, ka Pakalpojumā ir ietverti ārstniecības pakalpojumi. Prasībās ir iekļauts arī nosacījums sniegt Pakalpojumu multiprofesionāla sociālās rehabilitācijas pakalpojumu veidā, nodrošinot pakalpojumu saturu un veidus atbilstoši mērķa grupas vajadzībām un pakalpojuma mērķim.  Projektā paredzēts, ka pirmreizējiem klientiem ar funkcionēšanas traucējumiem (izņemot tos, kuriem 21 dienu kurss jau paredzēts Projektā) kurss sniedzams 14 dienu garumā uzreiz pēc noteikumu spēkā stāšanās. Tas nozīmē, ka personas, kuras tika uzņemtas rindā Pakalpojuma saņemšanai 21 dienas sociālās rehabilitācijas kursam, pēc Projekta spēkā stāšanās Pakalpojumu varēs saņemt 14 dienas ilga kursa viedā. Projekta īstenošana 2020. gadā un turpmākajos gados tiks nodrošināta Ministrijai piešķirto valsts budžeta līdzekļu ietvaros. |
| 3. | Projekta izstrādē iesaistītās institūcijas un publiskās personas kapitālsabiedrības | Projekts izstrādāts sadarbībā ar Aģentūru, Latvijas Ergoterapeitu asociāciju (LEA), Veselības un darbspēju ekspertīzes ārstu valsts komisiju (VDEĀVK), Latvijas Rehabilitācijas profesionālo organizāciju apvienību (LRPOA) un Latvijas Ārstu Rehabilitologu asociāciju (LĀRA). |
| 4. | Cita informācija | Regulējums izteikts jaunā redakcijā atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi’’ 140. punktā noteiktajam, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums pozitīvi ietekmēs atsevišķas personu grupas (personas ar funkcionēšanas traucējumiem darbspējas vecumā un pēc darbspējas vecuma, kuras strādā, personas ar prognozējamu invaliditāti, Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likuma 15.pantā minētās personas un likuma „Par politiski represētās personas statusa noteikšanu komunistiskajā un nacistiskajā režīmā cietušajiem” 2. un 4.pantā minētās personas), jo projekts paredz izmaiņas pakalpojuma pieprasījuma apmierināšanas tempā, t.sk., personas, kas gaida rindā uz pakalpojuma saņemšanu – 10 168 personas (dati uz 01.01.2019.). |
| 2. | Tiesiskā regulējuma ietekme uz tautsaimniecību un administratīvo slogu | Lai arī projekta regulējums paredz pienākumus Aģentūrai un tās darbiniekiem, pašvaldību sociālajiem dienestiem un tās speciālistiem, ģimenes ārstiem (vispārējās prakses) un ārstējošajiem ārstiem, fizikālās un rehabilitācijas medicīnas ārstiem, funkcionālajiem speciālistiem (ergoterapeitiem un fizioterapeitiem), stacionāriem, ārstniecības iestādēm, kurās personas saņem medicīnisko rehabilitāciju, sociālās rehabilitācijas pakalpojumu saņēmēju likumiskajiem pārstāvjiem un aprūpētājiem, juridiskajām personām, kas var apmaksāt pavadošās personas uzturēšanos sociālās rehabilitācijas institūcijā, Veselības un darbspēju ekspertīzes ārstu valsts komisiju, Valsts sociālās apdrošināšanas aģentūru darbiniekiem, projekts nerada jaunas tiesiskās attiecības kā jau iepriekš bija paredzēts MK noteikumos Nr. 279, līdz ar to projekta tiesiskais regulējums neietekmē tautsaimniecību un nerada minētajām iestādēm papildus administratīvo slogu – administratīvais slogs vai nu nemainās vai samazinās. Administratīvais slogs tiek samazināts pašvaldību sociālajiem dienestiem, jo projektā paredzēts, ka dienesti vairs nepieņem lēmumus attiecībā uz politiski represētām personām un Černobiļas atomelektrostacijas avārijas seku likvidēšanas dalībniekiem un Černobiļas atomelektrostacijas avārijas rezultātā cietušām personām, un personām ar funkcionēšanas traucējumiem, nosūtot Projekta prasībām un kritērijiem atbilstošus dokumentus Aģentūrai lēmuma pieņemšanai. Atbilstoši Ministru kabineta 2017. gada 13. jūnija noteikumiem Nr. 338 „Prasības sociālo pakalpojumu sniedzējiem” pašvaldības sociālajam dienestam kā sociālā darba sociālo pakalpojumu sniedzējam ir jānodrošina klienta sociālās rehabilitācijas vai sociālās aprūpes plāna izstrāde un īstenošana. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2019.gads\*** | | Turpmākie trīs gadi (*euro*) | | | | |
| Saskaņā ar valsts budžetu kārtējam gadam\*\* | Izmaiņas kārtējā gadā, salīdzinot ar valsts budžetu kārtējam gadam | **2020.g.\*** | | **2021.g.\*** | | **2022.g.** |
| Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2019.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2020.gadam | Izmaiņa, salīdzinot ar vidēja termiņa budžeta ietvaru 2020. gadam |
| **1** | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **5 673 925** | **0** | **5 456 100** | **0** | **5 456 100** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi   tai skaitā:  Labklājības ministrijas budžeta apakšprogrammas 05.37.00 "Sociālās integrācijas valsts aģentūras administrēšana un profesionālas un sociālās rehabilitācijas pakalpojumu nodrošināšana " | 5 673 925 | 0 | 5 456 100 | 0 | 5 456 100 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **5 674 067** | **0** | **5 456 100** | **0** | **5 456 100** | **0** | **0** |
| Labklājības ministrijas budžeta apakšprogrammas 05.37.00 "Sociālās integrācijas valsts aģentūras administrēšana un profesionālas un sociālās rehabilitācijas pakalpojumu nodrošināšana " | 5 674 067 | 0 | 5 456 100 | 0 | 5 456 100 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **-142** | **0** | **0** | **0** | **0** | **0** | **0** |
| 3.1. valsts pamatbudžets | -142 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 004. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | **0** | **0** | **0** | **0** | **0** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | x | **0** | **0** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |

|  |  |  |  |  |
| --- | --- | --- | --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | *\* Atbilstoši likuma “Par valsts budžetu 2019.gadam” un LM apstiprinātajam maksimāli pieļaujamam valsts pamatbudžeta izdevumu apjomam 2019.-2021.gadam.*  *\*\* Ar izmaiņām līdz 03.10.2019.*  Projekts tiks īstenots LM pamatbudžeta apakšprogrammas 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" ietvaros.  Projekta izmaiņu ietekmes detalizētu aprēķinu, skatīt pielikumā anotācijai. Projekta izmaiņas samazinās rindā gaidīšanas laiku pēc sociālo rehabilitācijas pakalpojuma. Plānots, ka 2020.gadā un turpmāk papildus sociālā rehabilitācija tiks sniegta ik gadu 714 personām. | |
| 6.1. Detalizēts ieņēmumu aprēķins | | |
| 6.2. Detalizēts izdevumu aprēķins | | |
| 7.Amata vietu skaita izmaiņas | | | Amata vietu skaits nemainās. | |
| 8. Cita informācija | | | Projekts tiks īstenots LM apakšprogrammai 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" plānoto līdzekļu ietvaros. | |
| |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Nepieciešamie saistītie tiesību aktu projekti | Nav nepieciešams | | 2. | Atbildīgā institūcija | Nav. | | 3. | Cita informācija | Nav |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar | | | | |
|  | | | |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Projekts apspriests vairākās sanāksmēs ar VDEĀVK vadību kā arī sanāksmē ar pašvaldību sociālo dienestu pārstāvjiem. |
| 2. | Sabiedrības līdzdalība projekta izstrādē | | 19.03.2019. nodots sabiedriskai apspriedei līdz 03.04.2019. atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" prasībām (http://www.lm.gov.lv/lv/aktuali/lm-dokumentu-projekti). |
| 3. | Sabiedrības līdzdalības rezultāti | | Aģentūras konsultatīvā padome konceptuāli atbalsta Projekta tālāku virzību. |
| 4. | Cita informācija | |  |
|  | | | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Aģentūra un pašvaldību sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts tiks īstenots esošo cilvēkresursu institūciju un to funkciju ietvaros. |
| 3. | Cita informācija | | Nav |

Labklājības ministre R.Petraviča

Pikše, 67021634,

[Ineta.Pikse@lm.gov.lv](mailto:Ineta.Pikse@lm.gov.lv)

1. Normatīvo aktu projektu izstrādes rokasgrāmata, Rīga, 2016, 39.lpp. https://tai.mk.gov.lv/get/book/pdf [↑](#footnote-ref-1)
2. Nacionālā veselības dienesta dati (Inetas Būmane, VM, toreiz NVD Ārstniecības pakalpojumu departamenta direktores vietnieces 3.11.2016. epasta vēstule) [↑](#footnote-ref-2)